อินาสึมะอีเลฟเวน เอย์ยูทาจิ โนะ วิกตอรี่โรด

อินาสึมะอีเลฟเวน เอย์ยูทาจิ โนะ วิกตอรี่โรด (; โรมาจิ: "Inazuma Irebun Eiyū-tachi no Vuikutorī Rōdo"; : Inazuma Eleven: Eiyuu Tachi no Victory Road) เป็นวิดีโอเกมอินาสึมะอีเลฟเวนซีรีส์ชุดที่ 7 ถูกจัดทำในรูปแบบมัลติแพล็ตฟอร์ม ทั้ง นินเท็นโดสวิตช์ (นินเท็นโด สวิตช์ 2), เพลย์สเตชัน 4 (เพลย์สเตชัน 5), Steam จาก PC และ เอกซ์บอกซ์ Series X/S
ชื่อดั้งเดิมในการผลิตคือ อินาสึมะอีเลฟเวน อาเรส โนะ เท็นบิง (; โรมาจิ: "Inazuma Irebun Aresu no Tenbin") ซึ่งชื่อตรงกับมังงะและอนิเมะทางโทรทัศน์ที่เปิดตัวไปเมื่อปี ค.ศ. 2018 แต่ว่าได้มีการเปลี่ยนชื่อเกมใหม่เป็น อินาสึมะอีเลฟเวน เอย์ยูทาจิ โนะ เกรทโรด (; โรมาจิ: "Inazuma Irebun Eiyū-tachi no Gurētorōdo") ประกาศเมื่อวันที่ 27 กันยายน ค.ศ. 2019 และได้เปลี่ยนชื่อเกมใหม่เป็นครั้งที่สอง เมื่อวันที่ 21 กรกฎาคม ค.ศ. 2022 ซึ่งเป็นชื่อปัจจุบันที่กำลังพัฒนาเกม
สำหรับบทความนี้ได้มีการอธิบายในส่วนเกี่ยวข้องกับการพัฒนาเกมที่ยากเกินไปจนทำให้เกิดปัญหาต่างๆ ส่งผลให้กำหนดการณ์วางจำหน่ายได้ถูกเลื่อนออกไปหลายครั้ง เนื่องจากสถานการณ์การพัฒนาเกมและรูปแบบการผลิต ที่ได้มีการปรับปรุงจัดระเบียบใหม่ตั้งแต่ต้น ซึ่งไม่เพียงแต่ชื่อเกมเท่านั้นแต่ยังรวมไปถึงมุมมองต่าง ๆ จนได้มีการเปลี่ยนเป็นชื่อใหม่จากเดิมที่ใช้ชื่อว่า อาเรส โนะ เท็นบิง ทั้งนี้ในบทความมีการกล่าวถึงในส่วนพัฒนาตั้งแต่สมัยที่ชื่อ อาเรส โนะ เท็นบิง เข้ามาด้วยซึ่งได้มีการกล่าวไว้ด้านล่างของบทความนี้
ภาพรวม.
การเปิดตัว.
อินาสึมะอีเลฟเวนภาคใหม่ ได้มีการประกาศเปิดตัวเมื่อวันที่ 27 กรกฎาคม ปี ค.ศ. 2016 จากงาน LEVEL5 VISION 2016 -NEW HEROES-
เมื่อวันที่ 7 มีนาคม และ 2 พฤษภาคม ค.ศ. 2016 ในช่วงก่อนที่มีประกาศอย่างเป็นทางการนั้น อากิฮิโระ ฮิโนะ CEO ของเลเวลไฟฟ์ได้เปิดเผยข้อมูลที่บ่งบอกถึงผลงานเกมใหม่ในซีรีส์นี้และภาพตัวละครของเกมลงในทวิตเตอร์ นอกจากนี้ ยังมีการเผยแพร่ภาพตัวละครและฉากในเกม จากคลิปไลฟ์ทางช่องยูทูบและนิโกะนิโกะ เมื่อวันที่ 24 มิถุนายน
จนกระทั่งเมื่อวันที่ 9 มีนาคม ค.ศ. 2023 คลิปตัวอย่างทีเซอร์ ได้ถูกเผยแพร่ในงานเปิดตัวออนไลน์ LEVEL5 VISION 2023 สึซึมิ โดยมีการประกาศว่าสตูดิโออนิเมชัน MAPPA ได้เข้ามาหน้าที่เป็นผู้รับผิดชอบในการผลิตอนิเมชันของเกมและได้มีการเปิดตัวตัวละครใหม่ชื่อ เอ็นโด ฮารุ และเมื่อวันที่ 23 กันยายน ในงานโตเกียวเกมโชว์ 2023 ทางเลเวลไฟฟ์ได้จัดงานอีเวนท์ชื่อ เปิดตัวนักพากย์หลัก! อินาสึมะวอล์คเกอร์ in TGS ซึ่งได้เปิดตัวผู้ให้เสียงตัวละคร ซาซานามิ อุนเมย์ และ เอ็นโด ฮารุ ในวันถัดไปคือวันที่ 24 กันยายน ได้รับรางวัลเกมญี่ปุ่น แผนกอนาคต ประจำปี 2023
การวางจำหน่ายและปรับเปลี่ยนรูปแบบ.
ในกำหนดการณ์แรกเกมได้มีการประกาศวางจำหน่ายภายในวันที่ 25 ธันวาคม ค.ศ. 2018 โดยใช้ชื่อเกมว่า อินาสึมะอีเลฟเวน อาเรส โนะ เท็นบิง ตามชื่อเรื่องอนิเมะที่ออกอากาศในขณะนั้น ซึ่งทางฮิโนะได้ใช้บริษัทนอกเข้ามาพัฒนาเกม หลังจากที่ให้บริษัทตัวเองได้พัฒนาเกมชุดนี้ เพื่อให้ความสะดวกของระยะเวลาการผลิต แต่ทว่า บริษัทนอกที่ถูกจ้างกลับมีจำนวนคนไม่เพียงพอที่จะพัฒนาเกมตามกำหนดการณ์ได้ ทำให้เกมที่เคยประกาศไว้ได้ถูกเลื่อนวางจำหน่ายหลายครั้ง จนกระทั่งเมื่อวันที่ 25 ธันวาคม ค.ศ. 2018 ฮิโนะ อากิฮิโระ ได้มีประกาศการถ่ายทอดสดทางยูทูบ กล่าวว่าเกมดังกล่าวเป็นเกมที่มาจากบริษัทนอกร่วมพัฒนาแต่ว่าเกิดมีปัญหาหลายประการ ทำให้มีการประกาศเลื่อนวางจำหน่ายในเดือนพฤษภาคม ค.ศ. 2019 และในปี ค.ศ. 2019 ได้มีบทสัมภาษณ์เกี่ยวกับภาพรวมของบริษัทว่า "จะสร้างเกมให้ดียิ่งขึ้น" ซึ่งได้จัดตั้งประเมินผลภาพรวมของบริษัท ตรวจสอบเกมที่เสร็จสิ้นอย่างเข้มงวด และปรับปรุงใหม่หากการประเมินผลได้ขั้นต่ำ รวมทั้งทบทวนการบริหารจัดการบริษัททีละขั้นตอนอย่างละเอียด
อย่างไรก็ตาม เมื่อวันที่ 27 กันยายน ปี ค.ศ. 2019 ทางเลเวลไฟฟ์ประกาศ ปรับรื้อใหม่ในการพัฒนาเกม โดยสร้างเว็บบล็อกเพื่อสร้างข่าวคราวอัปเดตเกี่ยวกับเกมนี้ขึ้นมา และได้ประกาศว่าเกมนี้ได้เลื่อนวางจำหน่ายภายในปี ค.ศ. 2020 พร้อมทั้งเปลี่ยนชื่อเกมจากเดิม อินาสึมะอีเลฟเวน อาเรส โนะ เท็นบิง มาเป็น อินาสึมะอีเลฟเวน เอย์ยูทาจิ โนะ เกรทโรด (英雄たちのグレートロード) และเมื่อวันที่ 18 มีนาคม ค.ศ. 2020 ฮิโนะ อากิฮิโระ ได้โพสต์ลงทวิตว่าได้ปรับเปลี่ยนเนื้อหาใหม่อีกครั้งพร้อมเปิดตัวละครคนใหม่ที่เป็นตัวเอกของเรื่องชื่อว่า ซาซานามิ อุนเมย์ อีกทั้งได้มีการรื้อเอนจินเกมเดิมที่พัฒนามาปรับเปลี่ยนใช้เอนจินของเกม โยไควอทช์ มาใช้ ต่อมาเมื่อวันที่ 2 เมษายน ค.ศ. 2021 ได้ประกาศผ่านวิดีโอทางยูทูบว่าได้เลื่อนอีกครั้งโดยจะวางจำหน่ายภายในปี ค.ศ. 2023 พร้อมทั้งเผยภาพจากเกมที่กำลังพัฒนาอยู่
อย่างไรก็ตามเมื่อวันที่ 21 กรกฎาคม ปี ค.ศ. 2022 ได้มีการเปลี่ยนชื่อเกมอีกครั้งเป็น อินาสึมะอีเลฟเวน เอย์ยูทาจิ โนะ วิกตอรี่โรด (イナズマイレブン 英雄たちのヴィクトリーロード) โดยได้เปลี่ยนชื่อจาก เกรท มาเป็น วิกตอรี่ เนื่องจาก ตัวละครไม่ได้มีความแข็งแกร่ง แต่พวกเขายืนหยัดมุ่งมั่นในชัยชนะฝึกฝนและฝ่าฟันสิ่งต่างๆ เพื่อชัยชนะ ทั้งนี้โลโก้ของเรื่องได้ออกแบบอิงจากภาพท้องฟ้าและเมฆ โดยระบุว่าท้องฟ้าและเมฆก่อนฟ้าแลบ ซึ่งเปรียบเสมือนตัวละครที่มีปัญหาว่าเป็น เมฆที่คุกรุ่น ที่อาจกลายเป็นสายฟ้าที่มาปั่นป่วนในอนาคต นอกจากนี้ได้ปรับเปลี่ยนรูปแบบเนื้อหาใหม่อีกครั้งและเพิ่มเนื้อหาทั้ง 2 แบบประกอบด้วย สตอรี่โหมด เนื้อเรื่องของภาคนี้โดยเรื่องราวได้เปลี่ยนจากโลกคู่ขนานดั้งเดิมที่เชื่อมโยงกับตัวละครในภาคก่อนมาเป็นเนื้อเรื่องดั้งเดิมอย่างสมบูรณ์ซึ่งถูกเรียกว่า บทอุนเมย์ และ โครนิเคิลโหมด โหมดใหม่ที่เพิ่มมา ซึ่งโหมดดังกล่าวเป็นโหมดที่รวมตัวละครจากเกมก่อนหน้านี้ และได้เข้ามาคัดเลือกมาเป็นเพื่อนและทีม เพื่อสร้างทีมที่แข็งแกร่งที่สุด เพื่อเอาชนะทีมศัตรู
เมื่อวันที่ 29 พฤศจิกายน ได้ปรากฏในงานเปิดตัวออนไลน์ LEVEL5 VISION 2023 II ซึ่งได้ประกาศว่า จะมีให้ทดลองเล่นเบตาเทสต์บนแพลตฟอร์มนินเทนโดสวิทช์ ที่มีการเผยแพร่ภายในวันที่ 28 มีนาคม ค.ศ. 2024 ส่งผลให้เลื่อนกำหนดการณ์การวางจำหน่ายเกมเป็นช่วงปี ค.ศ. 2024 นอกจากนี้ยังเพิ่มแพลตฟอร์มผ่านซอฟต์แวร์ สตีม ผ่านไปยัง PC ของ ไมโครซอฟท์ วินโดวส์ โดยในรอบเบต้าเทสต์ได้เผยตัวละครนักเตะทีมต่างๆ ให้เล่นถึง 3 ทีม 48 คน
ทั้งนี้ในส่วนเบตาเทสต์ทดลองเล่นนั้นถูกเผยแพร่เมื่อวันที่ 28 มีนาคม ค.ศ. 2024 สำหรับแพลตฟอร์มนินเทนโดสวิทช์ และได้เผยแพร่บนแพลตฟอร์มสตีมและเพลย์สเตชัน 4 และ 5 เมื่อวันที่ 18 กรกฎาคม ปีเดียวกัน และเล่นได้จนถึงวันที่ 11 เมษายน ค.ศ. 2025
อย่างไรก็ตามเมื่อวันที่ 24 กันยายน ได้ประกาศผ่านวิดีโอ LEVEL5 VISION 2024 โดยเลื่อนการวางจำหน่ายอีกครั้งเป็นช่วงเดือนมิถุนายน ปี ค.ศ. 2025 
จนกระทั่งเมื่อวันที่ 11 เมษายน ค.ศ. 2025 ได้เผยแพร่คลิป Inazuma Eleven V HEROES SHOWCASE 2025 Release Date & Final Specs Presentation โดยประกาศวันวางจำหน่ายอย่างเป็นทางการเป็นวันที่ 22 สิงหาคม ค.ศ. 2025 และประกาศเพิ่มแพลตฟอร์มนั่นก็คือ นินเท็นโด สวิตช์ 2 และ เอกซ์บอกซ์ Series X/S อีกทั้งรูปแบบการจัดจำหน่ายของเกมเป็นรูปแบบดิจิทัลดาวน์โหลดทุกแพลตฟอร์ม นอกจากนี้ทางบริษัทยังประกาศว่าได้ยุติการพัฒนาแพลตฟอร์มสำหรับสมาร์ทโฟน (แอนดรอยด์และ iOS) อีกด้วย
แต่ทว่าเมื่อวันที่ 19 กรกฎาคม ปีเดียวกัน ได้ประกาศเลื่อนวันจำหน่ายอีกครั้ง เนื่องจากมีเนื้อหาปริมาณของเกมที่มีมากกว่าที่คาดการณ์เอาไว้ และต้องใช้เวลาในการบันทึกเสียงพูดของตัวละครรวมไปถึงเพิ่มบทแปลหลายภาษา จึงเลื่อนวันจำหน่ายอีกครั้งเป็นวันที่ 14 พฤศจิกายน ค.ศ. 2025 โดยวันที่ 11 พฤศจิกายน จะเป็นการเข้าเกม Early Access ทุกแพลตฟอร์มสำหรับผู้ที่ดาวน์โหลดล่วงหน้า
เรื่องย่อ.
เรื่องราวเรื่องนี้เกิดขึ้นในช่วง 25 ปีให้หลังของอินาสึมะอีเลฟเวนยุคแรกหลังเหตุการณ์ฟุตบอลฟรอนเทียร์อินเตอร์เนชันแนล ตัวละครหลักคือ ซาซานามิ อุนเมย์ เด็กหนุ่มผู้รักฟุตบอลแต่ไม่สามารถเล่นฟุตบอลได้ ทำหน้าที่เป็นผู้จัดการและสำรวจผู้เล่นคนอื่นเพื่อจัดตั้งทีมฟุตบอล เรื่องราวเกิดขึ้นที่โรงเรียนมัธยมต้นนากุโมะฮาระจากจังหวัดนางาซากิ และโรงเรียนมัธยมต้นไรมง ซึ่งก่อนหน้านี้เคยเป็นโรงเรียนหลักจะปรากฏเป็นบอสสุดท้ายของเรื่อง
ให้เสียงโดย คิมุระ โช (小村将)
ตัวเอกของเรื่อง เป็นผู้จัดการทีมฟุตบอลของโรงเรียนมัธยมต้นนากุโมะฮาระ เมื่อช่วงวัย 7 ขวบ เขาชื่นชอบฟุตบอลเป็นอย่างมาก แต่แล้วเกิดประสบอุบัติเหตุและพบโรคหัวใจพิการส่งผลกระทบทำให้ไม่สามารถเล่นกัฬาฟุตบอลได้ จนเวลาผ่านไปเขาได้ย้ายโรงเรียนนากุโมะฮาระที่อยู่ในเมืองนางาซากิเขตคิวชู เขาพยายามที่จะหลบหนีฟุตบอล จนกระทั่งได้พบเหตุการณ์ที่สะเทือนใจ ทำให้เขาต้องตามหาสมาชิกชมรมฟุตบอลแห่งนี้เพื่อให้กอบกู้ทีมชมรมฟุตบอลของโรงเรียนที่ยุบลงไป
ให้เสียงโดย อาซากามิ โยเฮ (阿座上洋平)
นักเรียนในโรงเรียนมัธยมต้นนากุโมะฮาระ อดีตนักฟุตบอล U-15
ให้เสียงโดย ฮายามะ โชตะ (葉山翔太)
เพื่อนร่วมห้องของอุนเมย์
ให้เสียงโดย โอสึกะ ทาเคโอะ (大塚剛央)
ให้เสียงโดย ฮิโนะ ซาโตชิ (日野聡)
นักเรียนในโรงเรียนมัธยมต้นนากุโมะฮาระ เป็นสมาชิกชมรมเบสบอล
ให้เสียงโดย โยชิโอกะ มายุ (吉岡茉祐)
ให้เสียงโดย โคโนมะ โมเอะ (木間萌)
ลูกชายของเอ็นโด มาโมรุ เป็นนักฟุตบอลผู้มีฉายาว่าช็อกเกอร์มอนสเตอร์ เป็นผู้เล่นของโรงเรียนมัธยมต้นไรมง
ให้เสียงโดย นิชิมุระ ชิเงทาดะ (西村成忠)
กัปตันทีมโรงเรียนมัธยมต้นไรมง
ผู้จัดการทีมโรงเรียนมัธยมต้นไรมง
เฮดโค้ชของทีมโรงเรียนมัธยมต้นไรมง
ให้เสียงโดย โคบายาชิ ซานาเอะ (小林沙苗)
กัปตันทีมโรงเรียนโฮคุโย
ให้เสียงโดย นากามูระ ยูอิจิ (中村 悠一)
ภาพยนตร์.
เกคิโจบัน อินาสึมะอีเลฟเวน อานาตะนารุเอย์ยูทาจิโจโช (劇場版 イナズマイレブン 新たなる英雄たちの序章) เป็นภาพยนตร์ที่อยู่ในส่วนหนึ่งของโปรแกรมหนัง อินาสึมะอิเลฟเวน เดอะ มูวี่ 2025 (イナズマイレブン・ザ・ムービー 2025) เช่นเดียวกับ อินาสึมะอิเลฟเวน โชชูเฮ็น เด็นเช็ทสึ โนะ คิกออฟ เข้าฉายเมื่อวันที่ 27 ธันวาคม ค.ศ. 2024 ที่โรงภาพยนตร์อิออนและโรงภาพยนตร์อื่นๆ ที่ร่วมรายการ เป็นเนื้อเรื่องที่เล่าช่วงก่อนเนื้อหาหลักของเอย์ยูทาจิ โนะ วิกตอรี่โรด